అస్సీ ఘాట్

అస్సీ ఘాట్ వారణాసిలో దక్షిణ కొసన ఉన్న ఘాట్. ఇది విదేశీ విద్యార్థులు, పరిశోధకులు, పర్యాటకులు ఎక్కువగా ఉండే ప్రదేశంగా ప్రసిద్ధి చెందింది. ఈ ఘాట్‌లో ఉదయం పూట సుబా-ఎ-బనారస్ పేరుతో సాంస్కృతిక,  ఆధ్యాత్మిక కార్యక్రమం జరుగుతుంది.
 పర్యాటకం 
అస్సీ ఘాట్ వారణాసిలో దక్షిణ కొసన ఉన్న ఘాట్. ఇది వారణాసిలోని అతిపెద్ద ఘాట్‌లలో ఒకటి. అస్సీ నది అస్సీ ఘాట్ వద్దనే గంగా నదిలో సంగమిస్తుంది. ఇది విదేశీ విద్యార్థులు, పరిశోధకులు పర్యాటకులు నివసించే ప్రదేశంగా ప్రసిద్ధి చెందింది. వినోదం, పండుగల సమయాల్లో ప్రజలు తరచుగా సందర్శించే ఘాట్లలో అస్సీ ఘాట్ ఒకటి. సాధారణ రోజుల్లో ఎక్కువగా సమీపంలోని బనారస్ హిందూ విశ్వవిద్యాలయం విద్యార్థులు ఘాట్‌ను సందర్శిస్తూంటారు. ఈ ఘాట్‌లో దాదాపు 22,500 మందికి వసతి ఉంది.  దేవ దీపావళి పండుగ సందర్భంగా, 6,00,000 పైచిలుకు పర్యాటకులు ఘాట్‌ను సందర్శిస్తారు.
అస్సీ ఘాట్ వద్ద తులసీదాస్ తనువు చాలించాడని హిందువులు నమ్ముతారు.

2010 వారణాసి బాంబు దాడి తరువాత, పర్యాటకులు ఎదుర్కొనే సమస్యలను మరింత త్వరగా పరిష్కరించడానికి అస్సి ఘాట్ పరిసరాల్లో అదనపు పోలీసులను నియమించారు.
 సుబా-ఎ-బనారస్ 
తెల్లవారుజాముకు (సూర్యోదయం) ముందు, సుబా-ఎ-బనారస్ అనే ఉదయ కార్యక్రమాన్ని 2014 లో ఉత్తరప్రదేశ్ రాష్ట్ర మంత్రి ప్రారంభించారు. ఆధ్యాత్మిక అభివృద్ధి కోసం సుబా-ఎ-బనారస్ ను ప్రచారం చేయడానికి ఒక కమిటీని ఏర్పాటు చేసారు. ఉదయ వేళలో భగవంతుడు, ప్రకృతిల గొప్పతనాన్ని అనుభూతి చెందడానికి అన్ని వర్గాల ప్రజలు చేతులు కలిపారు. ఇది 2 గంటల పాటు జరుగుతుంది.
 కార్యకలాపాలు 
 ఉదయం వేళ ప్రకృతికి స్వాగతం పలుకుతూ, మంత్రముగ్ధులను చేసే వేదపఠనం
 వైదిక యాగం.
 జీవితంలోని ఐదు అంశాలకు నివాళిగా పంచ తత్వ.
 సంగీతం – మార్నింగ్ రాగం, నిపుణులైన కళాకారులచే క్లాసికల్/సెమీ క్లాసికల్.
 యోగ తరగతులు - భౌతికంగా, మెటాఫిజికల్‌గా సంపూర్ణంగా ఆకృతి చేయడం.
 జనాదరణ పొందిన సంస్కృతిలో 
 కాశీనాథ్ సింగ్ హిందీ నవల కాశీ కా అస్సీ, ఘాట్ సమీపంలోని మొహల్లాలో సెట్ చేయబడింది. ఈ నవలనే సన్నీ డియోల్ తో 2018 లో చంద్ర ప్రకాష్ ద్వివేది దర్శకత్వంలో మొహల్లా అస్సీ అనే పేరుతో బాలీవుడ్ సినిమాగా వచ్చింది.
 వారణాసి ఆధారిత కథ అయిన 2013 చిత్రం రాంఝనాలో కూడా "అస్సీ ఘాట్" సన్నివేశాలు ఉన్నాయి.
 నీరజ్ ఘైవాన్ దర్శకత్వం వహించిన 2015 సినిమా మసాన్, అస్సీ ఘాట్ లోని వాటికా కేఫ్ సన్నివేశాలున్నాయి.
 చిత్రావళి 

 మూలాలు 

వర్గం:వారణాసి స్నానఘట్టాలు